મહિલાઓને નીતનવી જ્વેલરી પહેરવી પસંદ હોય છે. સસ્તી સુંદર અને ટકાઉ જ્વેલરી જે ખોવાય તો પણ વધુ નુક્સાન ન થાય તેવી જ્વેલરી પર સામાન્ય રીતે યુવતીઓ અને મહિલાઓ ઝડપથી પસંદગી ઉતારતી હોય છે એવી જ એક પ્રકારની જ્વેલરીમાં કાપડની જ્વેલરીનો સમાવેશ થાય છે. વળી કાપડની જ્વેલરીની ખાસ વાત એ પણ છે કે તેનાથી મહિલાઓને શરીર પર એલર્જી થતી નથી. તે રોજિંદા જીવનમાં પણ પહેરી શકાય છે. જાતે જ જ્વેલરી બનાવવાનો શોખ જે યુવતીઓને કે મહિલાઓને હોય તેમના માટે રોજેરોજ નીતનવા ઓપ્શન પણ રેડી થઈ શકે છે.